Ο ρόλος των αγγειογενετικών VEGF, PlGF και αντί-αγγειογενετικών παραγόντων sEng, sFlt-1 στην προεκλαμψία:
Creators: name: Μασούρα, Σοφία Δ.
Publisher: name: Aristotle University of Thessaloniki
Year: 2012
Subjects: Προεκλαμψία
Αγγειογενετικοί παράγοντες
Αντι-αγγειογενετικοί παράγοντες
Περιγεννητική νοσηρότητα
Preeclampsia
Angiogenic factors
Anti- angiogenic factors
Perinatal outcome

description: Η προεκλαμψία είναι μια πάθηση μοναδική στο ανθρώπινο είδος που επηρεάζει το 3-7% των κυήσεων με σημαντικές επιπτώσεις στην υγεία της μητέρας και του εμβρύου. Η αιτιολογία της παραμένει άγνωστη. Η ισχαιμία του πλακούντα λόγω αποτυχίας της φυσιολογικής μετατροπής των σπειροειδών αρτηριών θεωρείται σημαντική στη παθοφυσιολογία της νόσου. Η απελευθέρωση στην κυκλοφορία παραγόντων από τον υποξαιμικό πλακούντα προκαλεί ενδοθηλιακή δυσλειτουργία με αποτέλεσμα την εμφάνιση των κλινικών συμπτωμάτων κυρίως υπέρταση και λευκωματουρία. Η δυσλειτουργία του ενδοθηλίου είναι υπεύθυνη και για τις επιπλοκές της νόσου που περιλαμβάνουν καρδιαγγειακή, ηπατική και εγκεφαλική βλάβη. Οι παράγοντες VEGF και PlGF είναι ισχυροί ρυθμιστές της δημιουργίας των αγγείων κατά την εμβρυογένεση και της δημιουργίας και επιβίωσης των αγγείων στον ενήλικα. Ο sFlt-1 είναι αντι-αγγειογενετικός παράγοντας που προκύπτει από εναλλακτικό μάτισμα του υποδοχέα VEGFR-1. Δρα καταλαμβάνοντας το σημείο πρόσδεσης του υποδοχέα αποτρέποντας την φυσιολογική αλληλεπίδρασή του με τους υποδοχείς στην κυτταρική μεμβράνη οδηγώντας σε δυσλειτουργία του ενδοθηλίου.Στην παρούσα μελέτη επιβεβαιώνεται ότι ο αντι-αγγειογενετικός παράγοντας sFlt-1 είναι αυξημένος στη προεκλαμψία. Η αύξηση αυτή συνοδεύεται από μείωση των επιπέδων των VEGF και PlGF στην κυκλοφορία. Η sEng είναι ένας αντι-αγγειογενετικός παράγοντας ο οποίος αποτρέπει την φυσιολογική δράση του TGFβ ο οποίος επίσης αυξάνεται σημαντικά στη προεκλαμψία και η αύξηση αυτή συνδέεται με δυσμενείς συνέπειες για την μητέρα και το έμβρυο.Η αλλαγή στο προφίλ των αγγειογενετικών και αντι-αγγειογενετικών παραγόντων είναι σημαντική στη παθογένεια της προεκλαμψίας. Τα αποτελέσματα αυτά πιθανόν να έχουν σημαντικές κλινικές επιπτώσεις και να τροποποιήσουν μελλοντικά την πρόγνωση, την διάγνωση και την θεραπεία της σημαντικής αυτής πάθησης.
description: Preeclampsia is unique disorder of human pregnancy affecting 3-7% of all pregnancies with profound implications for both mother and fetus. The aetiology of preeclampsia remains obscure. Placental ischemia due to defective spiral artery remodelling is considered to be central in the pathophysiology of the disease. The release of soluble factors from the hypoxic placenta causes endothelial dysfunction resulting in the clinical manifestations of the disease mainly proteinuria and hypertension. Endothelial dysfunction is responsible for the complications of the disease including cardiovascular, hepatic and cerebral derangement.VEGF and PlGF are potent regulators of vascular development during embryogenesis as well as blood vessel formation and survival in the adult. Sflt-1 is an anti-angiogenic circulating splice variant of VEGFR-1. It acts by adhering to the receptor binding domain of the angiogenic factors preventing their normal interaction with their cell surface receptor leading to endothelial dysfunction. In this study we confirm that sflt-1 is elevated in preeclampsia. This increase is accompanied by a decrease in circulating levels of VEGF and PlGF. Additionally sEng another anti-angiogenic factor that prevents normal function of TGFβ is also increased markedly in preeclampsia and this increase is associated with adverse maternal and perinatal outcome. Angiogenic imbalance is important in the pathogenesis of preeclampsia. These results may have important clinical implications and are likely to modify prevention, diagnosis and treatment protocols in the future.